
S K R A Ć E N I  Z A P I S N I K
od 20. ožujka 2023. godine

sa 14. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/23-01/01, URBROJ: 2137-22-23-2, od 16. ožujka 2023. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1. Katarina Kozarić – Šabarić, predsjednica Općinskoga vijeća,
2. Franjo Marčinko, član Općinskog vijeća,
3. Bušić Marina, članica Općinskog vijeća,
4. Željko Šadek, član Općinskog vijeća,
 5. Ivan Baruškin, član Općinskog vijeća,
 6. Nenad Lukić, član Općinskog vijeća.

OSTALI PRISUTNI:

1. Mirko Remetović, općinski načelnik Općine Novo Virje
	  
  ODSUTNI:

  1.  Ivan Mesarov– opravdano,
  2.  Dario Ciganović – opravdano,
  3.  Darko Bezjak, opravdano

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić - Šabarić u 19,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 6 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o davanju prethodne suglasnosti na Obavijest o poništenju postupka jednostavne nabave za gradnju i opremanje montažnih tribina na sportskom igralištu NK Graničar Novo Virje,
2. Donošenje Odluke o početku postupka jednostavne nabave za projekt ''Gradnja i opremanje montažnih tribina na sportskom igralištu NK Graničar Novo Virje 2''
3. Razno.

Dnevni red je usvojen sa 6 glasova ZA.

Točka 1.

PREDSJEDNICA: Prijedlog Odluke o davanju prethodne suglasnosti na Obavijest o poništenju postupka jednostavne nabave za gradnju i opremanje montažnih tribina na sportskom igralištu NK Graničar Novo Virje primili ste u materijalima.
Molim općinskog načelnika da obrazloži ovu točku dnevnog reda.

OPĆINSKI NAČELNIK: Općina je objavila javni poziv za dostavu ponude u postupku nabave Gradnja i opremanje montažnih tribina na sportskom igralištu NK Graničar Novo Virje. Zbog nelogičnosti u troškovniku i Mapi 1 građevinskog projekta biti će potrebno poništiti ovaj postupak. Potrebno je izmjeniti troškovnik. Tribina bi trebala imati dubinu 2,80 metara, a ne 2,40 metara, tako da može imati prednji hodni podest, što po postojećem troškovniku nije bio slučaj. Isto tako ne navodi se tip i dimenzija sjedalica, a potrebno je napraviti i još neke tehničke izmjene u troškoviku. Budući su naručitelju postale poznate okolnosti zbog kojih bi došlo do sadržajno bitno drugačije dokumentacije koja je činila sastavni dio poziva za dostavu ponuda predlažem da Općinsko vijeća dade prethodnu suglasnost na poništenje ovog postupka.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 6 glasova ZA donijelo

ODLUKU
o davanju prethodne suglasnosti na Obavijest o poništenju postupka jednostavne nabave za gradnju i opremanje montažnih tribina na sportskom igralištu NK Graničar Novo Virje

Točka 2.

PREDSJEDNICA: Prijedlog Odluke o početku postupka jednostavne nabave za projekt ''Gradnja i opremanje montažnih tribina na sportskom igralištu NK Graničar Novo Virje 2'', primili ste u materijalima. 
Molim općinskog načelnika da obrazloži ovu točku dnevnog reda.

OPĆINSKI NAČELNIK: Vezano na prošlu točku dnevnog reda, potrebno je donijeti Odluku o početku postupka jednostavne nabave za projekt ''Gradnja i opremanje montažnih tribina na sportskom igralištu NK Graničar Novo Virje 2''.

OPĆINSKI NAČELNIK: Postojeći troškovnik je revidiran na način da je usklađen sa Mapom 1 građevinskog projekta. Po donošenju ove Odluke planiramo objaviti ponovljeni javni poziv i po njegovom završetku krenuti u izgradnju tribina. Ovlaštena osoba naručitelja od strane Općinskoga vijeća predlažem da bude Ivan Baruškin. 

IVAN BARUŠKIN: Slažem se da budem ovlaštena osoba naručitelja u tom postupku, uz ostala dva člana.

Budući da se više nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU 
o početku postupka jednostavne nabave za projekt ''Gradnja i opremanje montažnih tribina na sportskom igralištu NK Graničar Novo Virje 2''
[bookmark: _GoBack]
Točka 3.

Nakon kratke rasprave između članova Općinskoga vijeća Predsjednica Općinskog vijeća Općine Novo Virje, Katarina Kozarić - Šabarić završava sjednicu u 19,50 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić - Šabarić




